Բողոքի գործողության նախաձեռնողներից Ջերմուկի բնակիչ Վազգեն Գալստյանը համոզված է, որ Ամուլսարում հանքարդյունաբերական գործունեության ամեն օրը բնապահպանական լուրջ վտանգ է ներկայացնում․ - «Մենք դեմ ենք, որպեսզի որևէ մետաղական հանքարդյունաբերություն Ջերմուկի տարածքում լինի: Այդ իսկ պատճառով փակել ենք հանք գնացող բոլոր ճանապարհները: Որևէ միջպետական կամ միջքաղաքային ճանապարհ չենք փակել, ու խոչընդոտում ենք միայն հանք բարձրացող մեքենաների աշխատանքը»: